בוני & קלייד (מחזמר)

בוני & קלייד (באנגלית: Bonnie & Clyde) הוא מחזמר עם מילים מאת דון בלק, לחן מאת פרנק וילדהורן ותסריט מאת איוון מנצ'ל. המחזמר מגולל את סיפורם של בוני וקלייד אשר פעלו בתקופת השפל הגדול. וילדהורן תיאר את המוזיקה כשילוב של קאנטרי, טקסס בלוז, גוספל ורגטיים.<ref name=":5" />

בנובמבר 2009 התקיימה הבכורה העולמית של המחזמר בסן דייגו, קליפורניה. לאחר מכן, בשנת 2010, המחזמר עלה בסרסוטה, פלורידה.

בדצמבר 2011, המחזמר עלה לראשונה בברודוויי, והיה מועמד לשלושה פרסי מעגל המבקרים החיצוני, לחמישה פרסי דרמה דסק ולשני פרסי טוני. הפקות נוספות של המחזמר הועלו בווסט אנד, ביפן,<ref></ref> בבלגיה,<ref></ref> ובפולין.<ref></ref>

== הפקות ==
בפברואר 2009, נערכה קריאה של המחזמר בחברת התיאטרון ראונאבאוט, בהשתתפותם של לורה אוסנס בתפקיד בוני פארקר וסטארק סנדס בתפקיד קלייד בארו.<ref></ref>

=== סן דייגו (2009) ===
הפקת הבכורה עולמית של המחזמר התקיימה בתיאטרון לה ג'ולה בסן דייגו, קליפורניה. הצגות מקדימות החלו ב-10 בנובמבר 2009, ערב הפתיחה התקיים ב-22 בנובמבר. ההפקה הסתיימה ב-20 בדצמבר, לאחר 15 הצגות מקדימות ו-33 הופעות רגילות. צוות השחקנים כלל את לורה אוסנס בתפקיד בוני פארקר, סטארק סנדס בתפקיד קלייד בארו, ויין דובאל בתפקיד שריף שמיד, קלייבורן אלדר בתפקיד באק בארו, כריס פלוסו בתפקיד טד הינטון, מייר וינינגהם בתפקיד אמה פארקר ומליסה ואן דר שיף בתפקיד בלאנש בארו.<ref name=":1" />

=== סרסוטה (2010) ===
המחזמר עלה בהרצה מוגבלת בתיאטרון הרפרטוארי אסולו בסרסוטה, פלורידה. הצגות מקדימות החלו ב-12 בנובמבר 2010, והפתיחה הרשמית התקיימה ב-19 בנובמבר. ההרצה הסתיימה ב-19 בדצמבר, עם ג'רמי ג'ורדן בתפקיד קלייד.<ref></ref>

=== ברודוויי (2011) ===
בשנת 2011 התקיימה הופעת הבכורה של המחזמר בברודוויי בתיאטרון ג'רלד שונפלד, כשההצגות המקדימות החלו ב-4 בנובמבר וערב הפתיחה התקיים ב-1 בדצמבר. אוסנס וג'ורדן שבו לגלם את בוני וקלייד בהתאמה.<ref></ref> ההפקה נסגרה ב-30 בדצמבר באותה שנה, לאחר 33 הצגות מקדימות ו-36 הופעות רגילות.<ref name=":0" />

=== קונצרט, וסט אנד (2022) ===
ב-17 וב-18 בינואר 2022, המחזמר עלה בשני קונצרטים בתיאטרון דרורי ליין, וסט אנד. בהפקה היו אמורים להופיע השחקנים ג'רמי ג'ורדן ולורה אוסנס מההפקה המקורית בברודוויי בתפקידים שגילמו במקור. ב-5 בנובמבר 2021 דווח כי אוסנס הוחלפה על ידי פרנסס מיילי מקאן.<ref></ref> הפקת הקונצרט הוקלטה עבור הפצה עתידית.<ref></ref> ביום הקונצרט השני, הוכרז כי תעלה הפקה של המחזמר בווסט אנד בבימויו של ניק וינסטון אשר תתחיל בהצגות מקדימות בתיאטרון האמנויות ב-9 באפריל 2022.<ref></ref>

=== וסט אנד (2022) ===
ב-23 בפברואר 2022, פורסם כי פרנסס מיילי מקאן וג'ורדן לוק גייג' יככבו בתור בוני וקלייד בהתאמה, בהפקת המחזמר העתידה לעלות בתיאטרון האומנויות.<ref name=":2" /> כמו כן פורסם כי צוות השחקנים יכלול את גורג'י מגווייר בתפקיד באק, נטלי מקווין בתפקיד בלאנש, קליב ספטמבר בתפקיד טד, אקו מיטשל בתפקיד מטיף, אליסטר סו בתפקיד שריף שמיד וגרייסי לאי בתפקיד אמה פארקר.<ref></ref><ref name=":3" /> ההפקה נפתחה ב-9 באפריל ונסגרה ב-10 ביולי באותה שנה.<ref name=":4" />

=== פתיחה מחודשת, וסט אנד (2023) ===
ב-25 באוקטובר 2022 הוכרז שהפקת המחזמר בווסט אנד תיפתח מחדש בשנת 2023.<ref></ref> ב-7 בנובמבר באותה שנה פורסם כי פרנסס מיילי מקאן וג'ורדן לוק גייג' ישובו לגלם את בוני וקלייד.<ref></ref> רוב צוות השחקנים שב לגלם את תפקידיהם, מלבד נטלי מקווין שהוחלפה על ידי ג'ודי סטיל בתפקיד בלאנש בארו. ההפקה נפתחה ב-4 במרץ 2023 בתיאטרון גאריק ונסגרה ב-20 במאי באותה שנה.<ref name=":6" />

== עלילה ==
מקור:<ref></ref><ref></ref>

=== מערכה ראשונה ===
בוני פארקר וקלייד בארו, יישובים מתים במושב הקדמי של מכוניתם. הבזק לֶעָבָר למערב טקסס לתקופת השפל הגדול, כשבוני הצעירה חולמת על חיים ככוכבת קולנוע, וקלייד הצעיר, חולם על חיים דומים לאלו של אל קפונה ובילי הנער ("Picture Show"). השניים גדלים, נאחזים באותם חלומות ורודפים אחריהם, למרות שאף אחד מהם לא נמלט מחייהם במערב טקסס - בוני מלצרית בדיינר וקלייד אסיר שנכלא שוב ושוב בכלא המחוזי.

קלייד, שזה עתה נמלט מהכלא עם באק, אחיו ושותפו לפשע, מוצא את בוני תקועה עם מכונית מקולקלת לבד וללא אמצעים בצד הדרך. השניים מתחברים מיד, וקלייד מתקן את המכונית של בוני בתמורה לכך שתסיע אותו לדאלאס ("This World Will Remember Me"). בינתיים, באק בורח אל אשתו בלאנש, שדוחקת בו להסגיר את עצמו בחזרה משום שברגע שיסדר את הדברים עם החוק ועם האל, הם יוכלו להתחיל מחדש את חייהם ("You're Goin' Back to Jail").

בוני וקלייד מעבירים יחד את הימים הבאים. היא משתפת אותו בחלומותיה להיות כוכבנית, משוררת וזמרת. קלייד משכנע אותה לשיר עבורו ("How 'Bout a Dance"). בוני לוקחת אותו חזרה לביתה כדי להישאר שם ללילה ולהתחמק מהחוק. אך טד, קצין משטרה וחבר של משפחת פארקר, מופיע לבדוק מה שלום בוני ולהזהיר אותה מפני אסיר חופשי שנצפה באזור שלה. הביקור הבלתי צפוי מאלץ את קלייד לברוח, לאחר שהוא משכנע את בוני שחלומותיהם יתגשמו אם יברחו יחדיו מהעיר – הוא יחיה בלי לדאוג לכסף, והיא תחיה עם תהילה יוצאת דופן. הוא אומר לה לפגוש אותו בבית אחיו באק, ויוצא למצוא אותו.

בתחילת המפגש, האחים נרגשים לראות זה את זה שוב ומדברים על לעזוב את העיר במכונית ("When I Drive"). בוני מגיעה וקלייד מאיץ באחיו להצטרף אליהם. אולם, בלאנש מאלצת את באק להתוודות על תוכניותיו לחזור לכלא, וויכוח פורץ בין הארבעה. הוויכוח מביא לכך שקלייד סוטר לבוני על שהציעה לו ללכת בעקבות באק ולפרוש מחיי הפשע. בוני, בתורה, סוטרת לקלייד והשניים עוזבים בכעס.

באק מסגיר את עצמו, והרשויות תופסות גם את קלייד ("God's Arms Are Always Open"). בלאנש ובוני מבקרות את באק וקלייד ומגלות שקלייד עובר תקיפות בלתי פוסקות מצד האסירים האחרים, בעידוד הסוהרים בכלא. טד, שנמצא על המשמר בכלא, מגלה על דבר קיומה של מערכת היחסים בין בוני לקלייד. הוא מקונן על כך שהוא האדם הטוב יותר עבור בוני, בעוד קלייד מתעקש שאהבתו שלו היא האהבה היחידה הראויה לה ("You Can Do Better Than Him").

בלילה שלאחר מכן, ערב השימוע של האחים בארו, בלאנש ובוני מתמודדות עם ביקורת מצד חבריהן ובני משפחתן על כך שהן נשארות לצד הפושעים, אך הנשים מבינות שהן אינן יכולות לעזוב את מושא הערצתן ("You Love Who You Love"). הן מוצאות את עצמן עם שאר בני משפחת בארו, שבאים לשמוע על גורל האחים: באק ישוחרר על התנהגות טובה וקלייד ירצה עוד שש-עשרה שנים בכלא על שבעה סעיפי שוד ובריחה מהכלא.

שישה חודשים לאחר מכן, בוני מבקרת את קלייד המוכה קשות, והשניים זוממים לשחרר אותו ("Raise a Little Hell"). בוני חוזרת למחרת עם אקדח חבוי בחזייה ומשאירה אותו אצל קלייד, שמאיים להשתמש בו על הסוהר אם הוא לא ישחרר אותו. הסוהר נאלץ לעשות כן, ובתוך זמן קצר, קלייד חוזר לגנוב כסף כדי להסתדר. בזמן שחבריהם ובני משפחתם מגיבים לחדשות על הבריחה הגדולה, בוני וקלייד נמלטים במכוניתם, נחושים להגשים את חלומותיהם ("This World Will Remember Us").

=== מערכה שנייה ===
החברה נעה בין הצדק בחיים תחת החוק, לבין האהדה לניסיון לחיות חיים טובים יותר בזמנים קשים ("Made in America"), ומראה שהבריחה של בוני וקלייד לא רק משכה את תשומת הלב של העיתונות, אלא גם את תמיכת הציבור הרחב. אולם, במהלך שוד חנות מכולת שהשתבש, קלייד הורג סגן ש"ניסה להיות גיבור". כשקלייד מספר לבוני על המעבר המקרי משוד לרצח, בוני ההיסטרית רוצה לפרוש אבל מגלה שמאוחר מדי לחזור לחייה הקודמים ("Too Late to Turn Back Now"). אירוע הירי בחנות המכולת מעלה את השניים למעמד גיבורים ברחבי המדינה, כששוטרים בכל מדינות הדרום רודפים אחריהם. קלייד שולח מכתבים באופן לא סדיר לבאק ולבלאנש, וכותב על ההרפתקאות וההזדמנויות שהם מצאו לעצמם בדרכים. באק רואה שהחיים האלה אפשריים גם עבורו ועבור אשתו, ומנסה לשכנע את בלאנש שהם צריכים להצטרף לבוני ואחיו, אך היא מסרבת ("That's What You Call a Dream").

הצמד ממשיך במסע השוד שלהם, הופכים בהדרגה ליותר נועזים ושודדים בנקים במקום חנויות ("What Was Good Enough for You"). קלייד מציע לבוני לשלוח את השיר האחרון שכתבה על קורותיהם לעיתון מוכר. השיר לא רק מזכה את השניים בתהילה נוספת, אלא גם מעורר את זעם צוות החוקרים מטקסס. מושלת טקסס מרים פרגוסון מתערבת ומגייסת את פרנק האמר, שוטר טקסס ריינג'רס בדימוס, לערוך מצוד אחרי בוני וקלייד. באמצע שוד בנק הרסני, קלייד נורה בכתף. כשבאק שומע את החדשות, הוא עוזב את הבית כדי לעזור לקלייד, ובלאנש נקרעת בין צדקתה לבין אהבתה לבאק.

במקום המסתור שלהם, בוני וקלייד חולקים רגע עדין ("Bonnie"), שנקטע במהירות עם הגעתו של באק. בלאנש המהוססת, שבחרה באהבה על פני חוק, מלווה אותו. ימים לאחר מכן, באק וקלייד יוצאים לשוד נוסף ("Raise a Little Hell <small>(reprise)</small>"). בזמן ששתי הנשים מחכות בדאגה לשובם של האחים, בלאנש מבררת כיצד בוני יכולה להיות מאושרת, כשהיא חיה בצורה כזו. בוני מתעקשת שהיא וקלייד הם האנשים היחידים שבאמת חיים את חייהם במלואם ("Dyin' Ain't So Bad"). האחים חוזרים בשלום, אך החגיגה נקטעת כשהם מגלים שהשלטונות מקיפים את מקום המסתור שלהם. מתפתח קרב יריות, בו קלייד ובוני מצליחים להימלט, אך באק נפצע אנושות ומת בזרועותיה של בלאנש. בלאנש נעצרת מיד ("God's Arms Are Always Open <small>(reprise)</small>").

בעודם חוזרים לדאלאס לבקר את הוריהם, קלייד מוטרד האם משפחתו תסלח לו אי פעם על שנטש את באק והשאיר אותו למות. בוני מרגיעה אותו שמותו של באק לא היה באשמתו, אך שניהם מתחילים להבין שההרפתקאות שלהם מגיעות לסופן ("Picture Show <small>(reprise)</small> / Dyin' Ain't So Bad <small>(reprise)</small>"). כל אותו הזמן, טד ושאר השוטרים שרודפים אחרי הזוג מגלים את ההרגל של השניים לבקר את הוריהם. ב-23 במאי 1934, על כביש בלואיזיאנה, בוני וקלייד נקלעים למארב, המסמן את סוף מסעם.

== מוזיקה ==
{|
|+ברודוויי<ref name=":0" /><ref></ref>
!מערכה ראשונה
!מערכה שנייה
|-
|• "Picture Show" – בוני בצעירותה, קלייד בצעירותו, בוני, קלייד
|• "Made in America" – מטיף, אנסמבל
|-
|• "This World Will Remember Me" – קלייד, בוני
|• "Too Late to Turn Back Now" – קלייד, בוני
|-
|• "You're Goin' Back to Jail" – בלאנש, באק, נשות הסלון
|• "That's What You Call a Dream" – בלאנש
|-
|• "How 'Bout a Dance" – בוני
|• "What Was Good Enough for You" – קלייד, בוני
|-
|• "When I Drive" – קלייד, באק
|• "Bonnie" – קלייד
|-
|• "God's Arms Are Always Open" – מטיף, קהילה
|• "Raise a Little Hell <small>(reprise)</small>" – קלייד, באק, טד
|-
|• "You Can Do Better Than Him" – טד, קלייד
|• "Dyin' Ain't So Bad" – בוני
|-
|• "You Love Who You Love" – בוני, בלאנש
|• "God's Arms Are Always Open <small>(reprise)</small>" – בלאנש, מטיף
|-
|• "Raise a Little Hell" – קלייד
|• "Picture Show <small>(reprise)</small>" – בוני בצעירותה, קלייד בצעירותו
|-
|• "This World Will Remember Us" – קלייד, בוני
|• "Dyin' Ain't So Bad <small>(reprise)</small>" – בוני, קלייד
|}

== צוות שחקנים ==
{| class="wikitable"
! rowspan="2" |דמות
!סן דייגו<ref name=":5"></ref><ref name=":1"></ref>
!סרסוטה<ref></ref>
!ברודוויי<ref name=":0"></ref>
!קונצרט, וסט אנד<ref></ref>
!הפקת וסט אנד<ref name=":2"></ref><ref name=":3"></ref><ref name=":4"></ref>
!פתיחה מחודשת, וסט אנד<ref name=":6"></ref>
|-
!2009
!2010
!2011
! colspan="2" |2022
!2023
|-
!בוני פארקר
| colspan="3" |לורה אוסנס
| colspan="3" |פרנסס מיילי מקאן
|-
!קלייד בארו
|סטארק סנדס
| colspan="3" |ג'רמי ג'ורדן
| colspan="2" |ג'ורדן לוק גייג'
|-
!בלאנש בארו
| colspan="3" |מליסה ואן דר שיף
| colspan="2" |נטלי מקווין
|ג'ודי סטיל
|-
!באק בארו
| colspan="3" |קלייבורן אלדר
| colspan="3" |ג'ורג' מגווייר
|-
!טד הינטון
|כריס פלוסו
|קווין מסיי
|לואי הובסון
|ליאם טיים
| colspan="2" |קליב ספטמבר
|-
!מטיף
|מייקל לאנינג
|—
|מייקל לאנינג
|טרוור דיון ניקולס
|אקו מיטשל
|דום הארטלי-האריס
|-
!שריף שמיד
| colspan="2" |ויין דובאל
|ג'ון הארט
|ג'רמי סקומב
|אליסטר סו
|―
|-
!אמה פארקר
|מייר וינינגהם
| colspan="2" |מימי בסט
|ג'ולי יאמאני
|גרייסי לאי
|—
|}

== אלבום הקלטות ==
ב-2 בינואר 2012 הוקלט אלבום של צוות השחקנים המקורי בברודוויי הכולל את כל 20 השירים וקטע בונוס – השיר "This Never Happened Before".<ref></ref> אלבום ההקלטות הופץ ב-24 באפריל באותה שנה.<ref></ref>

מספר שירים מהמחזמר עובדו מחדש לסגנון ג'אז עבור הופעה חיה של צוות השחקנים בברודוויי ב-Feinstein's/54 Below; אלבום ההקלטות הופץ ב-3 ביוני 2016 בשם: "פרנק וילדהורן וחברים: בוני & קלייד והרבה ג'אז".<ref></ref>

ב-28 ביולי 2023, הופץ אלבום ההקלטות של צוות השחקנים המקורי בווסט אנד.<ref></ref>

== פרסים ומועמדויות ==
=== ברודוויי ===
{| class="wikitable"
!שנה
!פרס
!קטגוריה
!מועמד
!תוצאה
!הערות שוליים
|-
| rowspan="11" |2012
| rowspan="5" |פרס דרמה דסק
| colspan="2" |מחזמר יוצא מהכלל
|
| rowspan="11" |<ref name=":0" />
|-
|שחקנית משנה יוצאת מהכלל במחזמר
|מליסה ואן דר שיף
|
|-
|תזמור יוצא מהכלל
|ג'ון מקדניאל
|
|-
|מילים יוצאות מהכלל
|דון בלק
|
|-
|לחן יוצא מהכלל
|פרנק וילדהורן
|
|-
| rowspan="3" |פרס מעגל המבקרים החיצוני
|שחקנית משנה יוצאת מהכלל במחזמר
|מליסה ואן דר שיף
|
|-
|מוזיקה חדשה יוצאת מהכלל
|דון בלק, פרנק וילדהורן
|
|-
| colspan="2" |מחזמר ברודוויי חדש יוצא מהכלל
|
|-
| colspan="2" |פרס עולם התיאטרון
|ג'רמי ג'ורדן
|
|-
| rowspan="2" |פרס טוני
|הביצוע הטוב ביותר על ידי שחקנית ראשית במחזמר
|לורה אוסנס
|
|-
|המוזיקה המקורית הטובה ביותר
|דון בלק, פרנק וילדהורן
|
|}

== קישורים חיצוניים ==

* [https://www.ibdb.com/broadway-production/bonnie-and-clyde-490509 בוני & קלייד] באתר Internet Broadway Database
* [https://playbill.com/production/bonnie-clyde-gerald-schoenfeld-theatre-vault-0000013754#carousel-cell239523 בוני & קלייד] באתר Playbill
* [https://www.broadway.com/shows/bonnie-clyde/ בוני & קלייד] באתר Broadway.com
* [https://www.broadwayworld.com/shows/Bonnie-Clyde-329983.html בוני & קלייד] באתר BroadwayWorld
* [https://www.mtishows.com/bonnie-clyde בוני & קלייד] באתר Music Theatre International

== הערות שוליים ==

קטגוריה:מחזות זמר
קטגוריה:מחזות זמר אמריקאיים
קטגוריה:מחזות זמר המבוססים על סיפור אמיתי